තම නිවසේ ළිඳෙහි පස්‌ ඉවත් කිරීමට ළිඳට බැස ආපසු ගොඩට එමින්  සිටියදී ලණුවෙන් අත ලිස්‌සා යැම හේතුවෙන් ළිඳ තුළට වැටී පසුගිය 20දා පුද්ගලයකු මියගොස්‌ ඇති බව ගලෙන්බිඳුණුවැව පොලිසිය පවසනවා.අනතුරෙන් මෙලෙස මියගොස්‌ ඇත්තේ සිවලාකුලම, දඹගොල්ලෑව ප්‍රදේශයේ පදිංචි සජීව සිසිර කුමාර නමැති 35 හැවිරිදි එක්‌ දරු පියෙක් බව සදහන්.අදාල පුද්ගලයා  ශ්‍රී ලංකා යුද හමුදාවේ සේවයේ නියුතු අයෙක් වන අතර, නිවාඩු ලබා නිවසට පැමිණි ඔහු  නිවස ඉදිරිපිට ඇති ළිඳෙහි මඩ ඉවත් කර ශුද්ධ පවිත්‍ර කිරීම සඳහා තවත් පුද්ගලයන් කිහිපදෙනකු සමඟ සහභාගි වී තිබෙනවා.මේ දිනවල රජරටට ප්‍රදේශ වලට ඇති වී තිබෙන නියං තත්වය හේතුවෙන්  ළිඳේ ජලය අඩු වීම හේතුවෙන් එය ශුද්ධ පවිත්‍ර කිරීමට කටයුතුකර තිබෙනවා.මෙහිදී ළිඳේ පස්‌ ඉවත් කිරීමට මොහු ළිඳට බැස ඇති අතර නැවත ගොඩට ඒමේදී ලණුවෙන් අත ලිස්‌සා ගොස්‌ නැවත ළිඳට වැටී ඇති බවයි වාර්තා වන්නේ.ළිං පතුලට වැටීමේදි  හිස ළිඳේ කළුගලක්  මත වැදීමෙන් අසාධ්‍ය වූ මොහු රෝහල්ගත කරන විටත් මියගොස්‌ තිබෙනවා.